Държавен вестник, бр. 27, 2012 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  27
временно с това предава тази информация на 
генералния секретар, придружена от копие на 
съответния текст.
3. Така приетите образци на формуляри се 
използват три месеца след датата на съобщаване 
на информацията на договарящите страни по 
тази спогодба.“
Част втора
Изменения на приложението на спогодбата
(съгласно процедурата, предвидена в член 21, 
параграф 8)
Член 11
В член 11 параграф 2 от приложението на 
спогодбата се заменя със следния текст:
„2. (а) Предприятието съхранява тахографски­
те листове и разпечатките, когато разпечатките са 
направени в изпълнение на предвиденото в член 
12, параграф 1, в хронологичен ред и в четлив 
вид в продължение на най-малко една година 
след тяхното използване и предоставя копия 
на заинтересованите водачи по тяхно искане. 
Предприятието също така предоставя копия от 
данните, извлечени от картите на водача, на 
заинтересованите водачи по тяхно искане, както 
и разпечатките на тези копия. Тахографските 
листове, разпечатките и извлечените данни се 
представят или предават по искане на всеки 
упълномощен инспектор.
(б)	Предприятие, което използва превозни 
средства, които са оборудвани с контро­
лен уред в съответствие с допълнение 
1Б на това приложение и попадат в 
обхвата на тази спогодба, е длъжно:
(i) 	да осигури извличането на всич­
ки данни от уреда в превозното 
средство и картата на водача на 
интервали, определени от догова­
рящата страна, както и по-честото 
извличане на съответните данни, 
за да се гарантира извличането 
на всички данни за дейностите, 
предприети от предприятието или 
за него;
(ii)	да осигури съхранението на данните, 
извлечени от уреда в превозното 
средство и картата на водача, в 
продължение на най-малко 12 ме­
сеца след записването им и при 
поискване от инспектор да осигури 
достъп до тези данни, пряко или 
дистанционно от помещенията на 
предприятието.
За целите на тази подточка понятието „извли­
чане“ се тълкува в съответствие с определението 
в допълнение 1Б, глава I, буква „т“.“
Член 12
В член 12, параграф 1, втора подточка на 
приложението на спогодбата
Думата „временен“ се заменя с думата „под­
ходящ“.
В член 12 параграф 2 на приложението на 
спогодбата се изменя, както следва:
„2. а) Водачите използват тахографски листо­
ве или карта на водача всеки ден, през който 
управляват превозно средство, започвайки от 
момента на приемането му. Тахографският лист 
или картата на водача не трябва да се изважда 
преди края на дневното работно време, освен 
ако има специално разрешение за това. Тахограф­
ският лист или картата на водача не може да се 
използва за по-дълъг период от този, за който 
е предназначен (а).
Когато на борда на превозно средство, 
оборудвано с контролен уред в съответствие с 
допълнение 1Б, има повече от един водач, всеки 
водач осигурява поставянето на неговата карта 
на водача в правилния вход на тахографа.
б)	 Когато в резултат на отсъствие от пре­
возното средство водачът не може да 
използва контролния уред, монтиран 
на превозното средство, периодите от 
време, посочени в параграф 3, второ 
тире, букви „б“, „в“ и „г“ по-долу, трябва:
(i) когато превозното средство е обо­
рудвано с контролен уред в съответ­
ствие с допълнение 1, да се запишат 
на тахографския лист ръчно, чрез 
автоматично записване или по друг 
начин четливо и без замърсяване 
на листа; или
(ii) когато превозното средство е обо­
рудвано с контролен уред в съот­
ветствие с допълнение 1Б, да се 
запишат на картата на водача с 
използване на функцията за ръчно 
въвеждане, осигурена от записва­
щото оборудване.
в) Когато на борда на превозното средство 
има повече от един водач, водачите при необ­
ходимост сменят тахографските листове така, 
че информацията, посочена в параграф 3, второ 
тире, букви „б“, „в“ и „г“ по-долу, да се записва 
на тахографския лист на водача, който в момента 
управлява превозното средство.“
В член 12, параграф 7 букви „а“ и „б“ на прило-
жението на спогодбата се изменят, както следва:
„7. а) Когато водачът управлява превозно 
средство, оборудвано с контролен уред в съот­
ветствие с допълнение 1, при всяко поискване от 
инспектор трябва да е в състояние да представи:
(i) тахографските листове от текуща­
та седмица и тези, използвани от 
водача през предходните 15 кален­
дарни дни;
(ii) картата на водача, ако притежава 
такава; и
(iii) всички ръчни записи и разпечатки, 
направени през текущата седмица 
и предходните 15 календарни дни, 
съгласно изискванията на тази 
спогодба.
От датата на прилагане, определена в член 
13 bis на тази спогодба, периодите от време, по­
сочени в подточки (i) и (iii), включват текущия 
ден и предходните 28 календарни дни.